อยากให้เจ็บน้อยที่สุด ควรบอกเลิกกันตรงๆ
ถ้าไม่พูดถึงเพลงนี้แล้วรู้สึกอย่างไรก็ไม่รู้ เพราะเป็นเพลงที่มีความหมายดีมากๆ แถม ได้คุณแอฟ-ทักษอร ภักดิ์สุขเจริญ ซึ่งเป็นหนึ่งในพิธีกรที่ร่วมจัดรายการแชร์ข่าวสาวสตรอง ทางไทยรัฐทีวี ช่อง 32 เวลา 09.45 น. ทุกวันจันทร์ถึงวันศุกร์ มาแสดง ใครที่ชมรายการแชร์ข่าวสาวสตรองคงทราบดีว่า คุณแอฟเธอเป็นคนเรียบร้อยและเป็นผู้ดีมาก (เธอจะไม่พูดใส่ร้ายหรือต่อว่าใครแรงๆ แม้คนคนนั้นจะทำกับเธอไว้ยังไงก็ตาม) แถมยังเป็นยอดหญิงที่เข้มแข็ง+แข็งแกร่งทั้งร่างกายและจิตใจจริงๆ,ไม่นานมานี้ได้ฟัง เพลงเจ็บน้อยที่สุด ซึ่งได้คุณแอฟ-ทักษอร มาเล่นในมิวสิกวิดีโอเพลงนี้ และเป็นครั้งแรกที่เธอรับเล่น MV (มิวสิก วิดีโอ) ด้วย ถือเป็นการตัดสินใจที่ถูกต้อง แม้ก่อนนี้เธอจะเป็นนักแสดง แต่ไม่น่าเชื่อว่าเธอกลับไม่เคยเล่น MV มาก่อน แต่พอมาแสดง MV ครั้งแรก คราวนี้ก็สร้างกระแสจนได้การตอบรับที่ดีมากๆ ทำให้มียอดการเปิดดูในยูทูบหลายล้านวิวและคงมียอดวิวทะยานขึ้นไปเรื่อยๆ ก็แหม ใครเค้าดูกันครั้งเดียวล่ะ คนที่รักแอฟและอยากให้กำลังใจเธอ เปิดดู MV เพลงนี้หลายรอบ,อีกอย่างต้องยอมรับว่า ฟองเบียร์ ซึ่งเป็นผู้แต่งเนื้อร้องเพลงเจ็บน้อยที่สุดให้วงซีล (Zeal) ร้องนั้น ก็ตาถึงเหลือเกินที่เลือกให้คุณแอฟมาแสดง แถมยังให้ ต้อม-ยุทธเลิศ เป็นทั้งตากล้องและผู้กำกับฯ ซึ่งวางคอนเซปต์ของการถ่ายทำและกำกับไว้เป็นอย่างดี,พอคุณแอฟมาแสดง MV เพลงเจ็บน้อยที่สุดของวงซีล (Zeal) ใครที่ได้ฟังเพลงนี้ก็ตีความกันไปต่างๆนานา ถือเป็นเรื่องที่ดี ผู้ชมได้บริหารสมองได้คิดถึงมิวสิกวิดีโอไปในลักษณะต่างๆกัน,แต่ที่น่าสนใจคือ MV เพลงนี้บอกได้เลยว่า เป็นนิยามของคำว่า น้อยแต่ได้มากอย่างแท้จริง แค่คุณแอฟมายืนสวยๆ คนดูคนฟังก็อินไปกับเพลงและมิวสิกวิดีโอแล้ว อีกทั้งเรื่องราวของชีวิตคุณแอฟ ช่วยเสริมในการเล่าเรื่องได้อย่างยอดเยี่ยมและลึกซึ้ง หลายคนพูดว่าเพลงนี้กลายเป็นเพลงของแอฟไปเลย ซึ่งก็มีส่วนจริงแถมใครกำลังมีปัญหาความรักก็ โดน ไปด้วย,เนื้อหาของเพลงนี้ซึ่งได้ผู้หญิงที่ครั้งหนึ่งเคยเจ็บมากที่สุดมาถ่ายทอดอารมณ์และความรู้สึก เป็นเพลงเพราะที่ฟังแล้วติดหู และยังติดวนเวียนอยู่ในหัวได้อย่างรวดเร็ว แถมมีประเด็นเกี่ยวกับความรักและการพลัดพรากให้มาคุยกันซะด้วย,เธอ บอกว่ารัก และให้ความหวังว่าไม่มีทางเปลี่ยนไป แสดงให้เห็นว่า คนที่อยากบอกเลิกน่ะ เป็นคนโกหกพร่ำเพรื่อ เพื่อให้ตัวเองได้รอดพ้นไปจากการผูกมัดในความรักคราวนี้ แต่คนที่เป็นฝ่ายรับฟัง เมื่อเค้าบอกว่ารักเรานี่สิ กลับเป็นคนที่ตั้งความหวังกับความรักต่อไปเรื่อยๆ ทั้งที่อีกฝ่ายอยากเลิกกันแล้วและไม่อยากหวนกลับมารักกันอีก อยากไปแล้วไปเลย แต่ไม่ยอมพูดตรงๆ ถือเป็นคนขี้ขลาดมากๆ,แล้วไหนจะท่อนเด็ดที่บอกว่า หรืออยากให้ฉันเจ็บน้อยที่สุด เลยบอกกันให้ฉันรอ อยากให้ฉันนั้นมันหยุดรักเธอ ด้วยการที่มันท้อใจไปเอง หลงลืมกันไปเอง ว่าเคยมีเธอข้างกัน,ตรงนี้สะท้อนความเจ็บปวดในฐานะของ คนที่โดนบอกเลิก ไว้เจ็บแสบแค่เค้าบอกให้คุณรอ แต่ก็ให้รอต่อไปเรื่อยๆ โดยไม่มีจุดหมายเพื่อให้คุณเกิดท้อแท้ไปเอง และลืมกันไปเองว่า เราเคยรักกันไรงี้ เจ็บอ่ะ ถ้าใครทำแบบนี้กับ คนที่เคยรักกันอย่างมากๆได้ ถือเป็นคนที่เลือดเย็นมาก,ฉะนั้น เมื่อคู่ไหนสมมติว่าเกิดทะเลาะกันขึ้นมา ขอให้พยายามนึกถึง สิ่งดีๆ ที่อีกฝ่ายหนึ่งเคยทำให้คุณเข้าไว้นะ เพราะมันอาจทำให้อารมณ์ที่พลุ่งพล่านอยู่ในใจของคุณลดลงได้นะเออ,แล้วประเด็นของเรื่องที่อยากชี้ให้เห็นก็อยู่ตรงนี้ ถ้า คนอยากเลิก บอกให้คุณรอเค้าต่อไปเรื่อยๆ คุณจะทำไหม? ขอตอบว่า หากคุณยังรักเค้าอยู่ คุณก็คงอดทนรอเค้าไปตามลมปากที่เค้าบอกแหงๆ,คำถามต่อไปก็คือ คุณจะรอเค้าจนถึงเมื่อไหร่ล่ะ? คุณถึงจะ ทำใจ ได้ และมีสติเสียทีว่า เค้าไม่ได้รักคุณอีกต่อไปแล้ว หนำซ้ำเค้ายังอาจหลงลืมไปแล้วด้วยซ้ำว่าบอกให้คุณรอเค้า เพราะใจจริง เค้าไม่ได้อยากให้คุณรอเค้าหรอก แต่ไม่ยอมพูดให้เด็ดขาดออกไป จึงได้แต่ยื้อเวลา ทำให้คุณรอไปเรื่อยๆ แล้วเมื่อเวลาผ่านไป ความท้อใจของคุณและเวลาก็จะเข้ามาเยียวยาสมานแผลจากการที่เค้าทำให้คุณเป็นฝ่ายถูกทิ้ง,ดังนั้น เมื่อไหร่ที่คุณ เป็นฝ่ายถูกทิ้ง ขอแนะนำว่า,1. หากเค้ามาขอบอกเลิกกับคุณ ก็จงยอมรับความจริงนี้ซะเถอะ แม้มันจะทำให้คุณร้องไห้ หรือทำให้ต้องเสียน้ำตาไปหลายวัน แต่คุณก็ต้องทำใจให้เข้มแข็งขึ้นมาให้ได้ นี่สิถึงจะแน่จริง,ไม่ว่าคุณกับเค้าจะมีเรื่องทะเลาะกันหรือขัดแย้งอะไรสักอย่างหรือหลายอย่างมาก่อนที่จะมีวันที่เค้าขอ เลิก กับคุณก็ตาม เมื่อเค้าอยากจะเลิก ก็อย่าไปยื้อเค้าไว้กับคุณอีกต่อไปเลย แม้คุณยังรักเค้าอย่างมากอยู่ก็ตาม แต่ในเมื่อเค้าอยากจะสิ้นสุดความสัมพันธ์กับคุณก็ปล่อยเค้าไป ช่างมัน,2. ความจริงที่ควรยอมรับอีกอย่างคือ ความรักสำหรับบางคนมีวันหมดอายุจริงๆนะ,ดังนั้น หากเค้าหมดความเสน่หาในตัวคุณแล้ว และกำลังไปจีบคนอื่น อย่างนี้ก็ควรตัดใจจากเค้าไปได้เลย จะรักเค้าต่อไปทำไมให้เปลืองพื้นที่ของหัวใจ.,เมอร์ลิน
หากเค้าหมดความเสน่หาในตัวคุณแล้ว และกำลังไปจีบคนอื่น อย่างนี้ก็ควรตัดใจจากเค้าไปได้เลย จะรักเค้าต่อไปทำไมให้เปลืองพื้นที่ของหัวใจ
เจ็บน้อยที่สุด,แอฟ ทักษอร,บอกเลิก,ร้อยแปดพันเก้า,เมอร์ลิน